TTCL พุ่งแรง 19% รับเซ็นร่วมทุน-เช่าที่ดินพัฒนาโรงไฟฟ้ารัฐ Kayin มูลค่าเกือบแสนล้าน
TTCL พุ่งแรง 19% รับเซ็นร่วมทุน-เช่าที่ดินพัฒนาโรงไฟฟ้ารัฐ Kayin มูลค่าเกือบแสนล้าน
27 ต.ค. 2560

ผู้สื่อข่าวรายงานว่า บริษัท ทีทีซีแอล จำกัด (มหาชน) หรือ TTCL ณ เวลา 14.46น. อยู่ที่ระดับ 19.00 บาท บวก 3.10 บาท หรือ 19.50% โดยมูลค่าซื้อขาย 1.19 พันล้านบาท  ราคาหุ้นปรับตัวแรงในรอบ 3 เดือน นับตั้งแต่หุ้นขึ้นไปทดสอบระดับ 19.00 บาท เมื่อวันที่ 25 ก.ค.60

บริษัทแจ้งว่า เมื่อวันที่ 27 ตุลาคม 2560  ได้ประสบความสำเร็จในการร่วมลงนามสัญญาร่วมทุนและสัญญาเช่าที่ดินระยะยาวกับรัฐบาลแห่งรัฐ Kayin (KSG) เพื่อการพัฒนาโครงการโรงไฟฟ้า Ultra Supercritical Coal-fired Thermal Power Plant ณ เมือง พะ-อัน, รัฐ Kayin โดยมีสัดส่วนร่วมทุน KSG (5%): TTCL (95%) มีมูลค่าโครงการ 2,800 ล้านดอลลาร์ สรอ.โดยประมาณ (เทียบเท่า 98,000 ล้านบาท)
โครงการดังกล่าวเป็นการจำหน่ายกระแสไฟฟ้าเข้าสายส่งของรัฐบาลเมียนมา โดยใช้ถ่านหินนำเข้า ประมาณ 4 ล้านตันต่อปี มีระยะเวลาสัมปทานประมาณ 40 ปี โดยมีรูปแบบการลงทุน Build-Operate-Transfer (BOT) มีกำลังการผลิต  1,280 เมกะวัตต์  โครงสร้างเงินลงทุนมาจาก เงินกู้ยืม 75: ส่วนทุน 25